ดิจิทัล-ดิจิตอล
สวัสดีค่ะคุณผู้อ่านไทยรัฐออนไลน์ที่รัก เป็นยังไงกันบ้างคะ ช่วงนี้ฝนตกบ่อยมาก ถึงฝนจะไม่ตกอากาศก็แปรปรวนแปลกๆ ครึ้มๆ อึมครึมบอกไม่ถูก ทำเอาหลายๆ คนรอบข้างคุณครูลิลลี่ป่วยไปหลายคน อย่างไรเสียคุณผู้อ่านไทยรัฐออนไลน์ที่รักก็ต้องระวังรักษาสุขภาพ ดูแลตัวเองกันด้วยนะคะ มาพบกันกับไทยรัฐออนไลน์ครั้งนี้มีเรื่องเกี่ยวกับทีวีอีกแล้วค่ะคุณผู้อ่าน แค่คราวนี้ขอย้ายช่องจากน้อยสีที่พูดถึงกันไปหลายครั้งมาทางฝั่งของมากสีขึ้นมาหน่อย ใช่แล้วค่ะ คุณครูกำลังหมายถึงสถานีโทรทัศน์ช่อง 7 ที่ตอนนี้ในขณะที่กำลังเขียนต้นฉบับไทยรัฐออนไลน์ครั้งนี้ ก็กำลังมีโฆษณาทางโทรทัศน์ออกมาหลายชุดเกี่ยวกับการเปลี่ยนแปลงระบบการออกอากาศ จริงๆ คุณครูลิลลี่ไม่ได้รับชมโฆษณาชุดนี้ด้วยตัวเองหรอกนะคะ แต่มีลูกศิษย์ที่รับได้ชมกันแล้ว ก็หอบเอาความสงสัยมาถามว่าที่บรรดาเหล่าผู้ประกาศออกเสียงเรื่องของระบบการออกอากาศทางโทรทัศน์ตามศัพท์ภาษาอังกฤษที่เขียนว่า ,DIGITAL, โดยผู้ประกาศต่างก็พร้อมใจกันออกเสียงว่า, ดิจิทัล, หรือ ,ดิ-จิ-ทั่น, นั้น เป็นการออกเสียงที่ถูกต้องหรือไม่อย่างไร เพราะก็ต้องยอมรับว่าส่วนใหญ่เราจะได้ยินการออกเสียงว่า ,ดิ-จิ-ต้อน, เสียมากกว่า เรียกว่าได้ยินมานาน ได้ยินจนคุ้นหูแล้วก็เผลอจดจำว่านั่นคือการออกเสียงที่ถูกต้องมาตลอด,งานนี้คุณครูลิลลี่ก็ต้องขอกลับไปนั่งเฝ้าหน้าจอรอดูโฆษณาชุดที่ว่านี้เสียหน่อยจะได้มาเล่าต่อ อธิบายต่อได้อย่างถูกต้อง แล้วก็ทำให้ได้เห็นว่าเป็นดังที่ลูกศิษย์มาบอกเล่าจริงๆ ค่ะ เพราะบรรดาเหล่าผู้ประกาศหนุ่มหล่อสาวสวยคนเก่งคนดังแห่งช่อง 7 ไม่ว่าจะเป็น ,คุณอนุวัต เฟื่องทองแดง, คุณศรีสุภางค์ ธรรมาวุธ, หรือ, คุณเปรมสุดา สันติวัฒนา, ต่างก็ออกเสียงคำภาษาอังกฤษที่สะกดว่า ,DIGITAL, ว่า, ดิ-จิ-ทั่น, จริง ๆ ค่ะ ทีนี้ถูกหรือผิดล่ะคะ เราไปดูกันค่ะ,สำหรับข้อความในภาพยนตร์โฆษณาชุดนี้จะใช้คำบรรยายเหมือนกันทุกแบบเลยค่ะ นั่นคือใช้คำบรรยายว่า ตั้งแต่วันที่ 16 มิถุนายนนี้เป็นต้นไป, ช่อง 7 HD, จะยุติการแพร่ภาพระบบเดิม หรือ ,แอนะล็อก, โดยจะแพร่ภาพระบบดิจิทัลระบบเดียวทั่วประเทศ เติมเต็มความสุขครบรส นำคุณสู่โลกดิจิทัล ,ช่อง 7 HDกด 35 โลกดิจิทัล โลกของคุณ, อันนี้ไม่ได้ค่าโฆษณาจากช่อง 7 นะคะ แต่เอามาบอกเล่าเพื่อเป็นความรู้เกี่ยวกับภาษาไทยค่ะ เรามาดูกันค่ะ คำสองคำนี้คือ ,ANALOG, กับ ,DIGITAL ,เคยเป็นคำที่ใช้กันมากมาระยะหนึ่งในช่องที่โทรทัศน์เริ่มมีการเปลี่ยนแปลงระบบการออกอากาศ แต่ทีนี้ก็ยังใช้กันแบบสับสนว่าแบบไหนผิด แบบไหนถูกกันมาตลอด จนล่าสุดที่มีภาพยนตร์โทรทัศน์ชุดนี้ออกมา เรียกว่าการออกเสียงสร้างความสะดุดหู เพราะไม่คุ้นเคย แต่จะถูกหรือผิดอย่างไรมาดูกันต่อนะคะ คำสองคำนี้ถ้าตามหลักของราชบัณฑิตยสภาแล้ว คำว่า ,ANALOG ,ต้องสะกดว่า แอนะล็อก ส่วนคำว่า ,DIGITAL ,ก็ต้องสะกดว่า ,ดิจิทัล, ซึ่งทำให้ในการออกเสียงก็ต้องออกเสียงว่า ดิ-จิ-ทั่น ตามที่เห็นในภาพยนตร์โฆษณานั่นเอง ซึ่งสาเหตุที่ทางราชบัณฑิตยสภากำหนดให้สะกดแบบนี้ ก็เพื่อให้ตรงกับการอ่านออกเสียงที่ถูกต้องของคำ 2 คำนี้ในภาษาอังกฤษมากกว่าแบบที่คนไทยส่วนใหญ่ออกเสียงกันค่ะ โดยสำหรับคำว่า ,ANALOG, มีศัพท์บัญญัติใช้ได้ 2 คำ คือ ,-เชิงอุปมาน กับ –แอนะล็อก ส่วนคำว่า DIGITAL มีศัพท์บัญญัติใช้ได้ 2 คำ คือ -เชิงเลข กับ –ดิจิทัล, ค่ะ, ,ไหนๆ ก็พูดถึงเรื่องคำว่าดิจิทัล ที่ออกเสียง เป็น ท ทหาร แล้ว เกี่ยวกับเรื่องนี้คุณครูลิลลี่ขอเพิ่มเติมให้อีกนิดนะคะ เรื่องของการออกเสียงหรือเขียนทับศัพท์ภาษาอังกฤษตัวอักษร T ในภาษาไทย มีหลักการจำง่ายๆ นะคะ ถ้าหากตัว T เป็นพยัญชนะต้นให้ใช้ตัว ท ส่วนถ้าตัว T เป็นตัวสะกดจะใช้ตัวอักษร ต ค่ะ มีตัวอย่างค่ะ เช่น คำนี้เลย ,DIGITAL, ต้องเขียนว่า ดิจิทัล ไม่ใช่ที่เรามักใช้กันผิดๆ ว่า, ดิจิตอล, หรือ, ดิจิตัล, หรืออย่าง ,MATRIX ,คำนี้ก็ต้องเขียนว่า เมทริกซ์ หรือ แมทริกซ์ ไม่ใช่ เมตริกซ์ นะคะ ทีนี้มาดูแบบตัวสะกดบ้าง คำว่า WEBSITE คำนี้ที่ถูกต้อง ต้องเขียนว่า เว็บไซต์ ไม่ใช่ เว็บไซท์ นะคะ เอาละค่ะ หมดเวลาของไทยรัฐออนไลน์แล้ว เจอกันใหม่ครั้งหน้านะคะ สวัสดีค่ะ,instagram : ,kru_lilly,, facebook : ,ครูลิลลี่
ANALOG กับ DIGITAL เคยเป็นคำที่ใช้กันมากมาระยะหนึ่งในช่องที่โทรทัศน์เริ่มมีการเปลี่ยนแปลงระบบการออกอากาศ แต่ทีนี้ก็ยังใช้กันแบบสับสนว่าแบบไหนผิด แบบไหนถูกกันมาตลอด
ภาพยนตร์โฆษณา,ดิจิทัล,ทีวีดิจิตอล,คนดังนั่งเขียน,ครูลิลลี่,การศึกษา